ΓΡΑΠΤΗ ΕΡΩΤΗΣΗ E-1014/01

υποβολή: Salvador Garriga Polledo (PPE-DE) προς την Επιτροπή

(30 Μαρτίου 2001)

Θέμα: Δυσκολίες σύνδεσης των ηλιακών εγκαταστάσεων παραγωγής ηλεκτρικού ρεύματος με το ηλεκτρικό δίκτυο

Δεκάδες μικρές φωτοβολταϊκές εγκαταστάσεις οφείλουν να περιμένουν ενίοτε και πάνω από έτος για να λάβουν πιστοποίηση από τις ηλεκτρικές εταιρείες και να μπορούν να παρέχουν στο δίκτυο την ενέργεια που παράγουν και να εισπράττουν γι' αυτήν.

Εν γένει, οι ιδιοκτήτες των εν λόγω εγκαταστάσεων καταγγέλλουν τις μεγάλες ηλεκτρικές εταιρείες ότι σαμποτάρουν τη σύνδεση με το δίκτυο απαιτώντας πλήθος εγγράφων και πιστοποιητικών, με αποτέλεσμα ο ενθουσιασμός των πρώτων καιρών να έχει μετατραπεί σε απογοήτευση.

Μπροστά σε αυτή την εικόνα, που μπορεί να βλάψει την επέκταση των ιδιωτών παραγωγών φωτοβολταϊκού ρεύματος, θεωρεί η Επιτροπή ότι θα έπρεπε να παρέμβει ώστε οι ηλεκτρικές εταιρείες να καταργήσουν τα εμπόδια που οι ίδιες προβάλλουν και να μπορέσουν οι εν λόγω παραγωγοί ρεύματος να συνδεθούν με το δίκτυο, οι δε αρμόδιες αρχές να μειώσουν το χρόνο που απαιτείται για τις διαδικασίες έγκρισης αυτών των εγκαταστάσεων;

Απάντηση της κας de Palacio εξ ονόματος της Επιτροπής

(16 Μαΐου 2001)

Η προαγωγή των ανανεώσιμων πηγών ενέργειας αποτελεί μείζονα προτεραιότητα της Επιτροπής. Στη Λευκή Βίβλο του 1997 για τις ανανεώσιμες πηγές ενέργειας (ΑΠΕ)(1)πογραμμίζεται ο θεμελιώδης ρόλος των ΑΠΕ για την ασφάλεια εφοδιασμού και για την προστασία του περιβάλλοντος και προτείνεται, ως ενδεικτικός στόχος για το 2010, ο διπλασιασμός του μεριδίου των ανανεώσιμων πηγών ενέργειας στο ενεργειακό ισοζύγιο της Κοινότητας. Στην Πράσινη Βίβλο του 2000 περί ευρωπαϊκής στρατηγικής για την ασφάλεια του ενεργειακού εφοδιασμού(2)ποστηρίζεται επίσης ότι η ανάπτυξη των ανανεώσιμων πηγών ενέργειας αποτελεί καθοριστικό στοιχείο για την καταπολέμηση της θέρμανσης του πλανήτη.

Όσον αφορά ειδικότερα την ηλεκτρική ενέργεια που παράγεται από ανανεώσιμες πηγές ενέργειας, στις 10 Μαΐου 2000 η Επιτροπή ενέκρινε πρόταση οδηγίας(3) η οποία έχει ως στρατηγικό στόχο να προαγάγει τη σημαντική αύξηση αυτού του τύπου ηλεκτρικής ενέργειας σε μεσοπρόθεσμη βάση. Το άρθρο (6) της πρότασης προβλέπει ότι τα κράτη μέλη πρέπει να προβαίνουν σε ανασκόπηση του ισχύοντος νομοθετικού και κανονιστικού πλαισίου σε ό,τι αφορά τις διατυπώσεις έγκρισης με σκοπό τον περιορισμό των κανονιστικών και μη κανονιστικών φραγμών που ορθώνονται στην αύξηση της παραγωγής ηλεκτρικής ενέργειας από ανανεώσιμες πηγές.

Το άρθρο (7) της πρότασης προβλέπει επίσης τα εξής:

- όλες οι δαπάνες και τα πλεονεκτήματα της σύνδεσης μιας νέας εγκατάστασης ηλεκτροπαραγωγής από ανανεώσιμη πηγή ενέργειας με το δίκτυο πρέπει να καθορίζονται σύμφωνα με τυποποιημένους κανόνες και να βασίζονται σε αντικειμενικά, διαφανή και αμερόληπτα κριτήρια"

- οι δαπάνες των εγκαταστάσεων του συστήματος, όπως π.χ. οι δαπάνες ενίσχυσης του δικτύου, πρέπει να επιμερίζονται μεταξύ όλων των παραγωγών που αποκομίζουν οφέλη από αυτές. Ο επιμερισμός των δαπανών πρέπει να καθορίζεται σύμφωνα με τυποποιημένους κανόνες και να βασίζεται σε αντικειμενικά, διαφανή και αμερόληπτα κριτήρια"

- τα κράτη μέλη πρέπει να θεσπίζουν κανόνες αντιστάθμισης οι οποίοι να λαμβάνουνπόψη τα πλεονεκτήματα που απολαύουν οι νέοι παραγωγοί που επιθυμούν να συνδεθούν με το δίκτυο λόγω των μέτρων (συνδέσεων ή ενισχύσεων) που χρηματοδότησαν οι προγενέστερα συνδεθέντες με το δίκτυο παραγωγοί.

Το Συμβούλιο εξέδωσε κοινή θέση σχετικά με τη συγκεκριμένη πρόταση οδηγίας στις 23 Μαρτίου 2001(4). Στο πλαίσιο αυτό, η Επιτροπή σημειώνει με ικανοποίηση το γεγονός ότι το Συμβούλιο ενέκρινε, σε μεγάλο βαθμό, τις ως άνω διατάξεις. οι οποίες είναι ιδιαίτερα σημαντικές διότι διευκολύνουν τη σύνδεση των παραγωγών ηλεκτρικής ενέργειας από ανανεώσιμες πηγές με το δίκτυο.

(1) COM(97)599 τελικό.

(2) COM(2000)769 τελικό.

(3) ΕΕ C 311 E της 31.10.2000.

(4) αριθ. 5583/01.